ג'ק-או-לנטרן (קומיקס)

ג'ק-או-לנטרן (באנגלית: Jack-o'-lantern, ג'ק-או-לנטרן) הוא דמות בדיונית של נבל-על המופיע בחוברות הקומיקס ביקום מארוול קומיקס. ג'ק-או-לנטרן הראשון הופיע לראשונה בחוברת Machine Man #19 מפברואר 1981, ונוצרה על ידי הכותב טום ד'פאלקו והמאייר סטיב דיטקו. ג'ק-או-לנטרן הוא אלטר אגו אותו חלקו שש דמויות - ג'ייסון פיליפ מקנדייל הבן, סטיבן מארק לבינס ואחיו, דניאל ברקהרט, מגוויר בק וג'ק-או-לנטרן השישי. הדמות אינה נבל-על של גיבור אחד: בעוד מקנדייל, ברקהרט ובק מזוהים כאויביו של ספיידרמן, לבינס מזוהה כאויב כללי ביקום מארוול אך הופיע לראשונה נגד קפטן אמריקה, אחיו הופיע בהופעה אחת בלבד לצד הגובלין הירוק המקורי והשישי מזוהה כאויב של סוכן ונום. סוכן ה-CIA לשעבר ג'ייסון פיליפ מקנדייל הבן הוא ג'ק-או-לנטרן המקורי. כאשר נזרק מה-CIA, הוא נעשה שכיר חרב עצמאי ולבסוף טרוריסט בתלבושת דמוית ג'ק-או-לנטרן. הוא נעשה אויב של ספיידרמן, ונעשה בעל ברית של הובגובלין. הוא נחשף כהובגובלין החדש, ולבסוף נכלא. בכלא, וזאת מחשש שמקנדייל יסגיר את עצמו, הובגובלין המקורי - רודריק קינגסלי - רצח את מקנדייל. ג'ק-או-לנטרן חדש, סטיבן מארק לבינס, נראה כפושע מקצועי ושותף של בלאקווינג. ביחד, השניים נאבקו בקפטן אמריקה והצטרפו לצוות שלד של גולגולת האדומה. בין היתר הוא נלחם בקרוסבונז ובדיימונדבאק, אותה לכד. בין דיימונדבאק ללבינס התפתח קרב אווירי, שהסתיים בכך שפלקון הביס את לבינס ושלח אותו לכלא הכספת. הוא ככל הנראה ברח, ועבד עבור דניס גולמבוסקי נגד הברדס. במהלך מלחמת האזרחים ביקום מארוול, לבינס גויס לצבא ת'נדרבולטס. הוא וג'סטר רדפו אחרי ספיידרמן, ונהרגו על ידי המעניש. במותו, לבינס הפך לצייד ראשים בשירות לוציפר, מה שהוביל לעימות עם גוסט ריידר. במהלך אירוע שלטון אפל, הרקולס צפה בלבינס בארבוס. מיסטריו לשעבר, דניאל ברקהרט, קיבל מנורמן אוסבורן גרסה לתלבושת ג'ק-או-לנטרן, ציוד ושמו הבדוי של "ג'ק המטורף". תחת הוראותיו של אוסבורן, הוא חטף את ג'ון ג'יימסון, וחשף את ג'יימסון לכימיקלים ששיחקו במוחו. הוא נשלח להרוג את ג'יי ג'ונה ג'יימסון, והטיל עליו אימה על מנת שאוסבורן יקנה את הדיילי ביוגל. כמו כן, נרמז כי לו ולאשתו של ג'יימסון הייתה מערכת יחסים בעבר. יחסי העבודה של אוסבורן וברקהרט הסתיימו כאשר אוסבורן איבד את שפיותו לחלוטין. ברקהרט פנה למגוויר בק, בת-דודתו של קוונטין בק, מיסטריו המקורי. בק שכנעה את ברקהרט לחזור לזהות מיסטריו, בעוד הוא נעשה "ג'ק המטורף". השניים התעמתו עם ספיידרמן ודרדוויל בין היתר, וברחו. מאוחר יותר, פרנסיס קלום - לימים מיסטריו - קיבל את ציודו של מיסטריו מקינגפין. בתורו, קינגפין ציין כי הוא רכש את הציוד מג'ק-או-לנטרן. באירועי "שלטון אפל", נראה כי למארק לבינס יש אח. אח זה קיבל יכולת לשינוי-צורה לדמות ג'ק-או-לנטרן משד, אך נתפס על ידי המשטרה. באמצעות מעמדו החדש, אוסבורן שחרר את אחיו של לבינס על מנת שזה האחרון יצטרף לצבאו. מאוחר יותר, ג'ק-או-לנטרן שישי נראה עובד עבור אדון הפשע. מאוחר יותר, מקורו של ג'ק-או-לנטרן נחשף: כילד, וזאת במהלך ליל כל הקדושים, הוא התחפש לג'ק-או-לנטרן ודפק על דלתו של אדון הפשע בזהותו האזרחית, בנט בראנט. בראנט חטף את הילד, גידל ואימן אותו להפוך לסוכנו. כמו כן, מתגלה כי בראנט שלח את הילד לרצוח את הוריו, ושהוא הרג את כל הקודמים אשר השתמשו בזהות זו. במאבק, ונום החדש פצע והשחית את פניו של ג'ק-או-לנטרן באמצעות רימון יד. לאחר שנאבק בונום פעם נוספת, ג'ק-או-לנטרן הכריז כי כעת ונום הוא אויבו המושבע. לאחר שהצטרף לקבוצת ששת הפראיים, הוא נכלא בכלא הרפסודה, והמשיך במעשיו כאשר שטף את מוחו של אחד העובדים ושלח אותו להתחזות לג'ק-או-לנטרן ולהילחם בונום. במהלך אירועי "אוונג'רס ואקס-מן: הציר", ג'ק-או-לנטרן גויס לקבוצת נבלי-העל של מגנטו, ונשלח להילחם בזקיפי סטארק של אונסלוט האדום. הוא הושפע מכישוף ההיפוך שהוטל על ידי דוקטור דום ומכשפת השני, והצטרף מחדש לקבוצה בהוראתו של סטיב רוג'רס, קפטן אמריקה לשעבר. כישוף ההיפוך בוטל על ידי דום, דוקטור וודו, אחיו של וודו בגופה של מכשפת השני והגולגולת האדומה. דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס Machine Man #19 The Amazing Spider-Man #254 The Amazing Spider-Man #286 The Amazing Spider-Man #289 Spider-Man: Hobgoblin Lives #1 Captain America #396-397 Captain America #398 Captain America #405-408 Captain America #409 Captain America #410 The Hood #2-6 Civil War #5 Ghost Rider Vol.6 #8-11 Incredible Hercules #129 The Spectacular Spider-Man #241-248 Spider-Man: Mysterio Manifesto #1-3 Spider-Man and the Black Cat #6 Dark Reign : Made Men #1 Venom Vol.2 #1-2 Venom Vol.2 #11 Venom Vol.2 #2 Venom Vol.2 #3-4 Venom Vol.2 #17 Venom Vol.2 #23 Venom Vol.2 #39 Magneto Vol.3 #11 Avengers & X-Men: AXIS #2 Avengers & X-Men: AXIS #3 Avengers & X-Men: AXIS #6 Avengers & X-Men: AXIS #9